Sant-Petersbourg

Sant-Petersbourg pe Sankt-Peterbourg (Санкт-Петербу́рг, Sankt-Peterbourg e rusianeg, stumm berr ha pobl : Пи́тер, Piter), a zo ur gêr vras eus gwalarn Rusia. War delta ar stêr Neva emañ, er reter da bleg-mor Finland war ar Mor Baltel. Eil kêr bobletañ Kevread Rusia eo gant 5 281 579 a dud e 2017, goude Moskov. Ur greizenn vras greanterezh, enklask, kelenn ha sevenadur eo. Eil porzh rusian war ar Mor Baltel eo, goude Primorsk. Lakaet e oa bet savet gant ar tsar Pêr Veur er bloaz 1703. Fellout a rae dezhañ sevel ur gêr nevez ha modern a vefe « ur prenestr digor war Europa » evit lakaat Rusia da vezañ unan eus riezoù bras ar c'hevandir. Kêr-benn impalaeriezh Rusia e oa eus 1712 betek an Dispac'h e Rusia e 1917. Anvet e oa Petrograd (Петрогра́д) etre 1914 ha 1924, ha Leningrad (Ленингра́д) etre 1924 ha 1991 araok kaout e anv orin en-dro da heul ur referendom. Brudet eo Sant-Petersbourg gant he savadurioù hep o far eus an XVIIIvet kantved. He c'hened hag he c'hanolioù niverus o deus lakaet anezhi da vezañ lesanvet « Venezia an Norzh ». War roll Glad bedel ar bed an UNESCO emañ abaoe 1990. Douaroniezh Savet eo bet war delta geuniek an Neva, e lost Pleg-mor Finland war ribl ar Mor Baltek. Monumentaoù, mirdioù ha traoù heverk Mirdi ar Peniti Kreñvlec'h Pêr-ha-Paol C'hoariva Mariinski Nevski prospekt Ar marc'heger arem Istor Eil brezel bed: Seziz Leningrad a voe hirañ emgann ar brezel. Tud dibar Ganet e Sant-Petersbourg Viktor Kortchnoy, mestrc'hoarier echedoù. Vladimir Poutin, prezidant Kevread Rusia. Eugene Znosko-Borovsky, mestrc'hoarier echedoù, skrivagner ha kelennour. Sophie Rostopchine, kontez Ségur (1799-1874), skrivagnerez. Sacha Guitry (1885-1957), skrivagner ha filmaozer gall. Dmitri Medvedev (1965- ), kentañ ministr Kevread Rusia. Svetlana Kuznetsova (1985-), c'hoarierez tennis. Marvet e Sant-Petersbourg Pêr ar Braz (1672-1725), diazezer ar gêr. Katelin II (1729-1796), impalaerez. Aleksandr Sergeyevitch Pouchkin (1799-1837), skrivagner. Fiodor Dostoyevski (1821-1881), skrivagner. Piotr Ilitch Tchaikovski (1840-1893), sonaozer. Grigori Raspoutin (tro-dro 1869-1916), starets breud warnañ. Bobby Farrell (1949-2010), kaner strollad Boney M. Aleksei Troitzky, c'hoarier echedoù rusian ha soviedat, marvet gant an naon e-pad ar Seziz Leningrad. Beziet e Sant-Petersbourg Jean Victor Marie Moreau, jeneral breizhat. Kêrioù gevellet Gevellet eo Sant Petersbourg gant : Isfahan (Iran) Manchester (Bro-Saoz) Haifa (Israel) Skeudennoù Notennoù ha daveennoù